Vir my part kan ek net die grootste waardering uitspreek teenoor Nelus Niemandt. Hy het die moed om sy mening te lug en om homself ongewild te maak.
Dis nie net “Frik se mening”, dis die mening van die outeure van die Bybel. Dis ‘n feit, maak nie saak nie of jy ‘n Christen is of nie.
Nee. Ek is nie self homoseksueel nie. Dit gaan oor die selektiewe toepassing van die antieke wette. Ek hoor nooit predikante wat preek teen Jan Braai nie. Tog staan dit daar in die boek Handelinge van die Apostels hoofstuk 15 dat jy nie bloed mag eet nie. Maar Jan Braai maak nooit sy steaks behoorlik gaar nie.
Wie het begin met die afskaffing van die wet? Dit was die apostel Paulus self. Trouens, as hy dit nie gedoen het nie, dan was Suid-Afrika nie vandag ‘n Christelike land nie. Paulus se kosmopolitaanse visie het die kerk laat versprei onder nie-Jode. Die kerk sou gesterf het, want dit het aanvanklik nog besnydenis en die volle navolging van die wet verkondig. Tot vandag nog pas elke denominasie die wet selektief toe en dit veroorsaak redelike klomp twis en tweespalt. Elke ou stig sy eie denominasie.
Self is ek nog NG. Ek is self nie aktief as NG lidmaat nie, maar ek het nie die kerk eintlik verlaat nie. Maar dis ‘n NG debat hierdie. Al rede hoekom ek vermoed die gesprek ander reaksionere predikate so ontstel is omdat dit die valshede van hulle eie denominasies beklemtoon.